Årsmelding 2016

BRØNNØY SJØSPORTKLUBB

I 2016 har styret bestått av:

Hilde R. Berntsen - leder

Trine Blix - nestleder

Viggo Karlsen - kasserer

Jens-Erik Hermansen - styremedlem
Camilla Falch - styremedlem
Steinar Nilsen - styremedlem

Kåre J. D. Råbakk - 1. varamedlem

Bjørn Henrik Ormø - 2. varamedlem

Styret har i løpet av 2016 gjennomført 5 styremøter.

Brønnøy Sjøsportklubb hadde pr utgangen av året 47 medlemmer mot 55 medlemmer i 2015.

*Tilknytninger:*

Klubben er medlem av Norges Idrettsforbund og særforbundene; ro, seil og padleforbundet.

Informasjon og kommunikasjon:

Klubben informerer sine medlemmer via Facebook og egen nettside sjøsportklubb.no. Klubbens nettside har vært under revitalisering i 2016 og vil komme i ny løsning i 2017.

*Leieavtale:*

I 2014 ble det inngått en løpende avtale med Stiftelsen Mortensenbrygga om leie av Tørrfiskbrygga til klubbens aktiviteter. Avtalen må fornyes hvert år. I avtalen inngår bruk av lokalene til klubbens aktiviteter og oppbevaring av utstyr både i sesongen og for vinterlagring.

*Eiendeler:*

3 RS-Feva seiljoller hvorav den en eies av Brønnøy kommune

1 A55, 18 fots seilbåt

1 Snipe, 16 fots seiljolle

1 Virus Yole Coastal Class, robåt

1 Leo Coastal singel sculler, robåt

1 følgebåt av typen Isy 370 med påhengsmotor hvorav kommunen eier halvparten.

1 tilhenger for følgebåt

6 kajakker

*Aktiviteter:*

I starten av mai ble seiljollene tatt ut og rigget, klar for ny sesong, og ble godt benyttet under flere arrangement så lenge der var vind. A55en ble benyttet en del også denne sesongen.

I begynnelsen av juni arrangerte vi åpen dag der de som ønsket kunne prøve klubbens utstyr.

Denne sesongen ble det arrangert ett grunnkurs kajakk i juni med 9 deltakere og ett nybegynnerkurs kajakk med 11 deltakere. Grunnkurset var forbeholdt Young Active denne gangen. På denne måten fikk vi bli bedre kjent med disse ungdommene og de har etter hvert tatt i bruk kubbens utstyr til sine aktiviteter.

Padleaktiviteten har vært stor den første delen av sesongen, selv om ikke torsdagspadlingen har hatt så stort oppmøte. Det er også en utfordring å få tak i ansvarlige til torsdagspadlingen.

4. september ble Vega Challenge 2016 gjennomført med 8 deltakere fra Brønnøy sjøsportklubb. Vi hadde deltakere i en av konkurranseklassene og hadde gode plasseringer. Vi er medarrangører i Vega Challenge og vår viktigste oppgave er å skaffe flest mulig deltakere til løpet.

Også i 2016 bidro vi på Havbruksenterets jentecamp. På grunn av blankstille ble det lite seiling, men ungdommene var storfornøyde med å få padle kajakk og ro raske robåter.

**Sponsing og inntekter i 2016**

* Klubben i har I løpet av året inngått en sponsoravtale med Helgeland Sparebank.
* Klubben har et samarbeid med Brønnøy kommune. Vi låner kajakker, kanoer, en RS Feva jolle fra kommunen. Vi stiller samtidig våre seiljoller og utstyr til disposisjon for dem.
* Klubben har også tatt på seg aktiviteter som gir inntekt, som jentecamp for Norsk havbrukssenter og vi har leid ut kajakker om sommeren til private ikkemedlemmer og medlemmer.

Vi takker alle våre sponsorer og gode hjelpere i 2016.